Šiame vadove
rodome, kaip teisingai naudoti Movymia švirkštiklį.
Movymia švirkštiklį sudaro šios dalys:
Pradėsime parodydami, kaip reikia naudoti Movymia švirkštiklį pirmą kartą.
Pirmiausia nuimkite švirkštiklio gaubtelį.
Jei keičiate užtaisą, išimkite tuščią užtaisą.
Dabar įdėkite naują Movymia užtaisą į laikiklį taip,
kad metalinis užtaiso dangtelis su sriegiu būtų priekyje.
Pirštu atsargiai stumkite srieginį strypelį tiesia linija
ir iki pat galo.
Dabar
prijunkite užtaiso laikiklį prie korpuso
ir jį užfiksuokite pasukdami 90 laipsnių pagal laikrodžio rodyklę, kol sustos.
Dabar galite pritvirtinti adatą.
Pirmiausia nulupkite apsauginę plėvelę.
Dabar prisukite adatą ant užtaiso laikiklio sukdami ją pagal laikrodžio rodyklę.
Įsitikinkite, kad adata teisingai ir tvirtai pritvirtinta prie užtaiso laikiklio.
Nuimkite išorinį adatos gaubtelį ir pasilikite jį.
Tada nuimkite vidinį adatos gaubtelį ir išmeskite jį.
Įdėjus naują užtaisą būtina jį užtaisyti.
Atliekant šį veiksmą taip pat patikrinamas švirkštiklio veikimas
prieš pirmą injekciją įstačius naują užtaisą.
Sukite dozavimo rankenėlę pagal laikrodžio rodyklę, kol dozatoriaus langelyje pamatysite lašelio ženklą.
Įsitikinkite, kad abu indikatoriaus brūkšneliai yra greta.
Nustatant dozę švirkštiklis spragsi
ir yra jaučiamas tam tikras pasipriešinimas.
Injekcijos mygtuką visiškai įspauskite vidun
ir laikykite jį įspaustą tol, kol dozės indikatorius
grįš į pradinę padėtį.
Iš adatos galiuko turi ištekėti keli lašai skysčio.
Jei lašų neatsiranda, pakartokite paskutinį veiksmą, kol lašai pasirodys
(atkreipkite dėmesį, kad šis veiksmas neturėtų būti kartojamas daugiau kaip 4 kartus).
Dabar švirkštiklis yra užtaisytas ir paruoštas kasdienėms procedūroms.